text: Mindreårige bag to indbrud
  16 februar 2010 kl. 07.40
  I Esbjerg er seks mindreårige i løbet af natten anholdt for indbrud. Ifølge vagtchefen er det vinterferien, der har givet flere episoder med 
  mindreårige.
  Seks mindreårige i arresten. Det er resultatet efter en livlig nat for Syd- og Sønderjyllands Politi. I Kliplev begik to 17-årige indbrud i
  Superbrugsen. De smadrede en rude, rakte ind og fik fat i et digitalkamera. De to 17-årige er anholdt og afventer afhøring.
  
  Løbet op af politiet
  Klokken 00.28 var der alarm i Ribegade i Esbjerg. Her brød fire unge på 14 til 16 et kældervindue op. De stak blandt andet af med fem
  flasker spiritus, en flaske hvidvin og flere flasker sodavand. De nåede endda at stjæle en plastikkasse til at bære tyvekosterne i. 
  De fire unge drenge blev løbet op af en hundepatrulje, der fangede dem på bane-terrænnet. Tre af drengene er fra København, mens den sidste er fra Djursland.
  